**Albumiinimenetys suoleen isotooppimenetelmällä, WW3NN**

Potilaan laskimoverenkiertoon injisoidaan radiolääke 99mTc – albumiinia (HSA). Radiolääke ei normaalisti siirry verenkierron ulkopuolelle.

**Tutkimuspyyntö**

Tutkimuspyyntö tehdään potilaskertomukseen: NeaRis: Isotooppitutkimuspyyntö: Albumiinimenetys suoleen isotooppimenetelmällä.

**Ajan varaaminen ja yhteystiedot**

Tutkimus tehdään isotooppiosastolla (Z3372). Tutkimus tehdään yleensä polikliinisesti.

Sisäänkäynti S, sijainti S6, 2. kerros. Isotooppiosasto on lähes käytävän perällä tai sisäänkäynti G tai H, seuraa opastetta S ja sen jälkeen S6.

Tiedustelut ja ajanvaraukset arkisin klo 9.15–13.00 puh. 040 1344566.

Ks. Tutkimusten ajanvaraus kuvantamisen vastuualueella.

**Indikaatiot**

Epäily albumiinimenetyksestä suoleen (protein-losing-enteropatia)

**Kontraindikaatiot ja riskit**

Kontraindikaatiot: Raskaus suhteellinen (ks. Syntymättömien ja vastasyntyneiden lasten suojeleminen vanhempien altistuessa säteilylle isotooppitutkimusten tai -hoitojen yhteydessä: Tutkimusten ja hoitojen ajoitus fertiili-ikäisillä naisilla).

Riskit: Tutkimuksessa käytetään gammasäteilyä. Efektiivinen annos on 5.8 mSv. *Lähde: Vasculocis (HSA) valmisteyhteenveto*

Tietoa potilaan sädeannoksesta: [Säteily-terveydenhuollossa](http://www.stuk.fi/aiheet/sateily-terveydenhuollossa)

**Tutkimukseen valmistautuminen**

* Ei esivalmisteluja.
* Jos potilas tarvitsee jatkuvaa valvontaa, tarvitaan saattaja potilaan mukaan.
* Koska kuvauksia voidaan joutua tekemään seuraavana päivänäkin, ei tutkimusta voi aloittaa työviikon viimeisenä päivänä.

**Tutkimuksen kulku**

* Kuvauksessa potilas makaa liikkumatta selällään.
* Potilaan verenkiertoon injisoidaan radiolääkettä ja kuvaus aloitetaan välittömästi injektion jälkeen. Kuvaus kestää 60 minuuttia.
* Lisäkuvia otetaan lääkärin harkinnan mukaan 2 h, 4 h, 6h ja 24h kuluttua, lisäkuvaukset kestävät 15-30 min.
* Kuvausten välillä potilas voi poistua isotooppiosastolta. Tutkimus kestää 2 tunnista 1 vuorokauteen.

**Huomioitavaa**

* Potilaan ympäristöönsä lähettämä säteilyannos on pieni eikä varotoimia tarvita.
* Imettävien äitien on pidettävä 12 tunnin imetystauko. Tauon aikana lypsetty maito kaadetaan viemäriin.
* Radiolääke häviää tutkimuspäivien kuluessa. Se erittyy virtsaan, joten kuvauksen jälkeen olisi hyvä juoda normaalia enemmän ja virtsata usein virtsarakon sädeannoksen pienentämiseksi.
* [Isotooppitutkimuksiin liittyviä yleisohjeita](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7beae31f1e-88d6-46ce-9ab4-7882f83ad453%7d&action=default)

Hyväksyjä:

Laatija: